## 219.000 alumnes participen en el procés d’admissió per al curs 2024-2025 a la Comunitat Valenciana

*** 42.193 han sol·licitat plaça per a Educació Infantil, 12.870 per a Educació Primària, 15.118 per a ESO i 35.260 per a Batxillerat
* En Formació Professional, 40.187 han realitzat l’admissió per a grau mitjà, 38.505 per a grau superior, 23.472 per a formació semipresencial i 11.391 per a grau bàsic**

La Conselleria d’Educació, Universitats i Ocupació ha informat que 218.999 alumnes han sol·licitat plaça en les diverses etapes educatives una vegada finalitzat el període d’admissió en Infantil, Primària, ESO, Batxillerat i FP per al curs 2024-2025 a la Comunitat Valenciana.

En concret 80.474 alumnes han realitzat l’admissió per a la província d’Alacant, 114.685 per a la de València i 23.840 per a la de Castelló.

En total, 42.191 alumnes han sol·licitat plaça per a Educació Infantil, 12.870 per a Educació Primària, 15.118 per a ESO i 35.260 per a Batxillerat.

Quant a la Formació Professional, 113.555 alumnes han participat en el procés d’admissió per al pròxim curs. En concret, 40.188 han realitzat l’admissió per a grau mitjà, 38.507 per a grau superior, 23.472 per a formació semipresencial i 11.391 per a grau bàsic.

Per províncies, 16.961 alumnes han sol·licitat plaça d’Educació Infantil a Alacant, 20.311 a València i 4.921 a Castelló. Per la seua banda, per a Primària, 4.610 alumnes han sol·licitat plaça a Alacant, 7.191 a València i 1.069 a Castelló.

Quant a ESO, 5.069 alumnes han participat en el procés d’admissió a Alacant, 8.480 a València i 1.569 a Castelló. En Batxillerat, 13.439 alumnes a Alacant, 17.649 a València i 4.172 a Castelló.

En l’admissió d’FP, 14.825 alumnes d’Alacant han sol·licitat plaça de grau mitjà, 20.632 a València i 4.731 a Castelló. Per a grau superior, 12.778 alumnes han realitzat l’admissió a Alacant, 22.069 a València i 3.660 a Castelló. Han sol·licitat FP semipresencial 8.090 alumnes a Alacant, 13.104 a València i 2.278 a Castelló. Per la seua banda, per a FP de grau bàsic han fet el procés d’admissió 4.702 alumnes a Alacant, 5.249 a València i 1.440 a Castelló.

**Matrícula de l’alumnat**

Després de la fase de baremació es publicaran els llistats provisionals de cada etapa educativa seguits dels definitius, per a procedir a continuació a la matrícula.

Per a l’alumnat participant en este procediment, la matrícula en Educació Infantil i Primària serà del 15 al 19 de juliol, de manera telemàtica, i del 15 al 23 de juliol de manera presencial. En ESO la matrícula telemàtica serà del 22 al 25 de juliol, i del 22 al 26 de juliol per a presencial. Per la seua banda, la matrícula per a l’alumnat de Batxillerat serà del 25 al 30 de juliol, de manera telemàtica, i del 25 al 31 de juliol per a la presencial.

Pel que fa a FP, la matrícula es durà a terme de manera presencial del 15 al 18 de juliol per al grau bàsic. Per als alumnes de grau mitjà i grau superior, incloent-hi els de formació semipresencial, la matrícula al centre serà del 24 al 30 de juliol i del 23 al 29 de juliol, de manera telemàtica.

Fecha: 24/06/2024